b'\n_START_ARTICLE_\nIrina Derevko\n_START_PARAGRAPH_\nIrina Derevko (cunoscut\xc4\x83 \xc8\x99i ca Laura Bristow \xc8\x99i "The Man"), jucat\xc4\x83 de Lena Olin, este mama personajului principal din serialul Alias, Sydney Bristow.\n_START_SECTION_\nBiografie\n_START_PARAGRAPH_\nIrina Derevko a fost un spion pe termen lung pentru Uniunea Sovietic\xc4\x83. Ea a fost recrutat\xc4\x83 la KGB la v\xc3\xa2rsta de 18 ani de c\xc4\x83tre Alexander Khasinau. A primit ordinul de a c\xc3\xa2\xc8\x99tiga \xc3\xaencrederea lui Jack Bristow pentru a fura informa\xc8\x9bii de la el, \xc3\xaen special despre Project Christmas. Cei doi s-au c\xc4\x83s\xc4\x83torit \xc8\x99i au avut un copil, Sydney. \xc3\x8en anul 1981, Irina Derevko a disp\xc4\x83rut, murind, aparent, \xc3\xaentr-un accident de ma\xc8\x99in\xc4\x83. La sf\xc3\xa2r\xc8\x99itul primului sezon, Sydney a discoperit c\xc4\x83 Irina era \xc3\xaen via\xc8\x9b\xc4\x83, fiind liderul unei organiza\xc8\x9bi criminale._NEWLINE_\xc3\x8en sezonul 2, Irina Derevko s-a predat la CIA \xc8\x99i a fost folosit\xc4\x83 ca important\xc4\x83 surs\xc4\x83 de distrugere a SD-6; a asistat de asemenea la alte misiuni importante, \xc3\xaenainte de a reu\xc8\x99i s\xc4\x83 dispar\xc4\x83 din nou. Nu se cunoa\xc8\x99te unde a stat \xc3\xaen timpul sezonului 3, de\xc8\x99i a continuat s\xc4\x83 fie mai contactat\xc4\x83, ocazional, de c\xc4\x83tre Jack prin internet, \xc8\x99i a aranjat ca sora ei, Katya Derevko, s\xc4\x83-i ajute pe Jack \xc8\x99i pe Sydney la nevoie. S-a aflat, de asemenea, c\xc4\x83 Irina a avut o aventur\xc4\x83 cu Arvin Sloane \xc8\x99i c\xc4\x83 a avut cu acesta o a doua fiic\xc4\x83, Nadia Santos._NEWLINE_La \xc3\xaenceputul sezonulu 4, Sydney descoper\xc4\x83 faptul c\xc4\x83 Irina a angajat un asasin pentru a o omor\xc3\xae. Jack Bristow a primit permisiunea de la superiorii s\xc4\x83i s\xc4\x83 o ucid\xc4\x83 pe Irina, ac\xc8\x9biune pe care a dus-o la cap\xc4\x83t personal. Sydney, mai t\xc3\xa2rziu, a identificat corpul Irinei \xc3\xaentr-un centru medical din Moscova \xc8\x99i i-a aranjat \xc3\xaenmorm\xc3\xa2ntarea \xc3\xaentr-o cript\xc4\x83 din capitala Rusiei._NEWLINE_\xc3\x8empu\xc8\x99carea Irinei de c\xc4\x83tre Jack a avut loc cu 18 luni \xc3\xaenainte de finalul sezonului 3. \xc3\x8en sezonul 4 este dezv\xc4\x83luit faptul c\xc4\x83, de fapt, o procedur\xc4\x83 pentru modific\xc4\x83ri genetice -Project Helix- a fost folosit\xc4\x83 pentru a crea o dublur\xc4\x83 a Irinei, \xc8\x99i aceasta a fost femeia pe care Jack a omor\xc3\xa2t-o. Jack a fost \xc3\xaenscenat de c\xc4\x83tre a doua sor\xc4\x83 a Irinei, Elena Derevko, care a folosit Proiectul Helix pe una dintre urma\xc8\x99ii Leg\xc4\x83m\xc3\xa2ntului, care s-a oferit voluntar\xc4\x83._NEWLINE_Adev\xc4\x83rata Irina a fost \xc8\x9binut\xc4\x83 \xc3\xaenchis\xc4\x83 \xc8\x99i torturat\xc4\x83 de c\xc4\x83tre Elena pentru c\xc4\x83 de\xc8\x9binea mai multe secrete ale lui Rambaldi. Dup\xc4\x83 18 luni, ea a fost salvat\xc4\x83 de c\xc4\x83tre Jack \xc8\x99i cele dou\xc4\x83 fiice ale ei, Sydney \xc8\x99i Nadia (pe care a v\xc4\x83zut-o pentru prima dat\xc4\x83 dup\xc4\x83 ce a n\xc4\x83scut-o). De\xc8\x99i se afla sub arestul CIA, Irina a primit permisiunea de a ajuta la oprirea Elenei de a-\xc8\x99i duce la bun sf\xc3\xa2r\xc8\x99it planul malefic. Dup\xc4\x83 \xc3\xaencheierea cu succes a misiunii, Jack \xc8\x99i Sydney i-au dat voie s\xc4\x83 evadeze, -sub pretextul c\xc4\x83 nimeni nu o poate opri pe Irina Derevko pentru prea mult timp-, dec\xc3\xa2t s\xc4\x83 se \xc3\xaentoarc\xc4\x83 \xc3\xaen America \xc8\x99i s\xc4\x83 fie \xc3\xaenchis\xc4\x83._NEWLINE_\xc3\x8en sezonul 4 episodul Ice, Nadia descoper\xc4\x83 o fotografie cu Irina \xc8\x9bin\xc3\xa2nd \xc3\xaen bra\xc8\x9be un bebelu\xc8\x99. Jack \xc3\xaei spune Nadiei c\xc4\x83 Irina a avut o nepoat\xc4\x83 \xc3\xaenainte de na\xc8\x99terea lui Sydney. C\xc3\xa2nd Sydney s-a n\xc4\x83scut, Irina a \xc8\x9binut-o \xc3\xaen bra\xc8\x9be \xc3\xaen acela\xc8\x99i mod cum \xc8\x9binuse acel bebelu\xc8\x99 \xc3\xaen poz\xc4\x83. Mai t\xc3\xa2rziu, nu este men\xc8\x9bionat\xc4\x83 nicio alt\xc4\x83 informa\xc8\x9bie referitoare la identitatea bebelu\xc8\x99ului din poz\xc4\x83 sau la faptul c\xc4\x83 una dintre celelalte surori Derevko ar fi avut un copil. Elena chiar a spus (\xc3\xaen episodul Before The Flood) c\xc4\x83 nu \xc8\x99i-a dorit niciodat\xc4\x83 un copil al ei. Jack crede c\xc4\x83 acea poz\xc4\x83 nu a fost altceva dec\xc3\xa2t un \xc8\x99iretlic pentru a-l momi._NEWLINE_Pe parcursul sezonului cinci, este dezv\xc4\x83luit faptul c\xc4\x83 Irina este implicat\xc4\x83 \xc3\xaen organiza\xc8\x9bia Prophet Five, de\xc8\x99i nu se \xc8\x99tie c\xc3\xa2t de mult. \xc3\x8en episodul "Maternal Instinct" ea petrece pu\xc8\x9bin timp cu Sydney \xc8\x99i cu Jack, perioad\xc4\x83 \xc3\xaen care ei descoper\xc4\x83 c\xc4\x83 ea are o leg\xc4\x83tur\xc4\x83 cu Prophet Five, iar Irina m\xc4\x83rturise\xc8\x99te c\xc4\x83 ea a dat ordinul ca Michael Vaughn s\xc4\x83 fie omor\xc3\xa2t. Ea \xc3\xaei mai spune lui Sydney c\xc4\x83 niciodat\xc4\x83 nu \xc8\x99i-a dorit copii \xc8\x99i c\xc4\x83 a n\xc4\x83scut-o pe ea numai din ordinele KGB-ului. Dup\xc4\x83 ce a n\xc4\x83scut-o pe Sydney s\xc4\x83 nasc\xc4\x83, (\xc3\xaen mijlocul unui atac al agentei Prophet Five, Kelly Peyton, care nu se \xc8\x99tie dac\xc4\x83 a tr\xc4\x83dat-o sau nu pe Irina), Irina dispare din nou._NEWLINE_Irina apare pentru ultima dat\xc4\x83 \xc3\xaen Hong Kong, \xc3\xaen ultimul episod. Ea se afl\xc4\x83 din nou \xc3\xaen posesia "The Horizon", pe care i-l d\xc4\x83duse lui Sloane pentru o pereche de rachete nucleare. Ea \xc3\xaei ordon\xc4\x83 lui Sark s\xc4\x83 lanseze rachetele c\xc4\x83tre Washington D.C. \xc8\x99i Londra. Jack a presupus c\xc4\x83 Sloane dorea s\xc4\x83 foloseasc\xc4\x83 rachetele nu pentru a distruge regiuni dens populate, ci pentru a profita de pe urma reconstruc\xc8\x9biilor. Este probabil c\xc4\x83 Irina pl\xc4\x83nuia acela\xc8\x99i lucru, deoarece niciodat\xc4\x83 nu \xc8\x99i-a manifestat interesul pentru distrugerile \xc3\xaen mas\xc4\x83 sau pentru genocid. Sydney a urm\xc4\x83rit-o \xc8\x99i a descoperit c\xc4\x83 Irina era \xc3\xaen c\xc4\x83utarea aceleia\xc8\x99i nemuriri pe care Sloane a g\xc4\x83sit-o. Sydney \xc8\x99i Irina se lupt\xc4\x83 pentru ultima dat\xc4\x83; Irina ajunge pe un geam de pe un acoperi\xc8\x99, care este pe cale s\xc4\x83 se sparg\xc4\x83. Fiindu-i oferite alegerile de a se \xc3\xaentoarce la Sydney sau de a ajunge la "The Horizon", Irina alege "The Horizon", dar sticla se sparge \xc8\x99i ea moare c\xc4\x83z\xc3\xa2nd prin geam.'